cyanic-selkie/wikianc huggingface dataset:
Žulova
Vēsture
Dibināta ap 1300. gadu. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Frīdberga (de). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.
Ļutauci
Ļutauci (arī Ļutavci) ir ciems Asūnes pagastā, Dagdas novadā. Atrodas 275 km attālumā no Rīgas.
Oni
Oni (ka) ir pilsēta Gruzijā, Račas-Lečhumi un Lejassvanetijas mhares lielākā pilsēta, municipalitātes centrs. Izvietojusies valsts ziemeļu daļā Račas novadā Rioni upes kreisajā krastā 210 km no valsts galvaspilsētas Tbilisi.
Vēsture
Vēstures avotos Oni pirmoreiz minēta 15. gadsimtā kā Račas kņazistes centrs. Pēc Gruzijas pievienošanas Krievijai 1846. gadā Oni kļuva par Račas apriņķa centru. Caur pilsētu iet vēsturiskais Osetijas kara ceļš pāri Lielā Kaukāza grēdai no Kutaisi uz Vladikaukāzu. 1991. gadā pilsēta stipri cieta Račas zemestrīcē (7,0 balles pēc Rihtera skalas). Pilsētā vēsturiski mitusi nozīmīga Gruzijas ebreju minoritāte. Pēc PSRS sabrukuma lielākā daļa emigrējusi uz Izraēlu, paliekot tikai nelielam skaitam. Viena no Oni sadraudzības pilsētām ir Beerševa.
Iņerka
Topogrāfija
Ezera garums ir aptuveni 3 kilometri, maksimālais platums 215 m, maksimālais dziļums 12 m (vidējais 7 m). Ezera aizņemtā platība ir 44,2 hektāri (citi avoti norāda 56,3 hektārus, kas varētu būt kopā ar 12 ha lielo Išaka ezeru, kuru noteka savieno ar Iņerku). Iņerka ir ūdens erozijas tipa ezers, tas atrodas vienā no ezeru ķēdēm, kas radušās Suras upes vecgultnē. Ezera ūdens ir svaigs, saglabā caurspīdīgumu līdz diviem metriem dziļumā.
1990. gadu sākumā zinātnieki pamanīja, ka zemes strēle starp Iņerku un Suru (kas 1991. gadā bija tikai 50-60 metrus plata) ar katru gadu sašaurinās. Tā kā ezers atrodas virs Suras līmeņa, pie ezera satekas ar upi ūdens no Iņerkas noplūstu, un ezers pārvērstos par purvu. Tāpēc Suras gultni šajā vietā nācās izmainīt, pabīdot to uz sāniem par 350 metriem, tādējādi ezers tika saglābts.
Bleiks Vīlers
Spēlētāja karjera
2011. gada vasarā Vīlers kopā ar franšīzi pārcēlās uz Vinipegas "Jets". Tās sastāvā hokejists kļuva par vienu no komandas vadošajiem uzbrucējiem. 2014.—15. gada sezonā sāka pildīt kapteiņa palīga funkcijas, taču divas sezonas vēlāk kļuva par komandas kapteini.
ASV hokeja izlases rindās spēlējis 2014. gada olimpisko spēļu turnīrā, kā arī 2011. gada Pasaules čempionātā.
Iņerka
Flora un fauna
Iņerkā dzīvo daudzas zivju sugas (pēc skaita lielākās ir vīķes un ruduļi, lai cīnītos pret aizaugšanu, ielaisti baltie amūri), aug ūdensrozes, ir ligzdošanas vietas ūdensputniem, krasta putniem, zīriņiem. Tā krastos aug ar sēnēm un ogām bagāti meži.
Statuss
Kopš 1974. gada ezers un tā apkaime oficiāli ir dabas piemineklis, bet ar toreizējās Mordovijas APSR Ministru padomes 1983. gada 6. marta dekrētu ezeram tika piešķirts augstāks — republikas nozīmes dabas pieminekļa statuss.
Izmantošana
Vasarā vietējie tūrisma pakalpojumi piedāvā niršanu ezerā, izjādes ar zirgiem u.c.. Taču atpūtas, malu zvejniecības un būvniecības rezultātā teritorija ir stipri piegružota, un dažas reto augu sugas ezerā jau gandrīz izzudušas.
Kārlis Lēberehts Bekmanis
Kārlis Lēberehts Bekmanis, (Karl (Carl ) Leberecht (Lebrecht) Bäckmann, dzimis 1809. gada 16. decembrī Valtermuižā (Waltershof), Talsu apriņķī, Kurzemē - šobrīd Kandava, miris 1879. gadā 17. novembrī Pēterburgā ) bija vācbaltiešu luterāņu mācītājs.
Biogrāfija
No 1833. gada līdz 1835. gadam kalpojis luterāņu draudzē Minskā. No 1835. gada kalpojis Krimuldas baznīcā. No 1855. gada līdz 1875. gadam Pēterburgas Svētās Katrīnas draudzes mācītājs. Pēterburgā 1855. gadā atvēris labdarības biedrību trūkumcietējiem, 1875. gadā labdarības iestādi nabadzīgām sievietēm, 1860. gadā atraitņu namu, bet 1871. gadā bāreņu patversmi, pārbūvēja Svētās Katrīnas baznīcu (Церковь Святой Екатерины, Большой проспект Васильевского острова, д. 1а), Pēterburgā pēc arhitekta W. Langwagen projekta, 1875. gadā veselības stāvokļa dēļ atkāpās no mācītāja amata.
Ģimene
Tēvs — Johans Gotfrīds Bekmanis (Johann Gottfried Bäckmann), māte — Kristīne Doroteja Juliāna Bekmane (Julie Dorothea Baeckmann vai Christina Dorothea Juliane Bäckmann), dzimusi Gētlinga (Göttling) (1789).
Pirmā sieva — Karolīne Konkordija Bekmane (Karoline Selma Concordia Baeckmann (Plato); 1812. gads Vidzemes guberņā - ap 1834, Minska). Otrā sieva - Ida Marija Sofija Bekmane, dzimusi Plato (Ida Marie Sophie Baeckmann (Plato)) (1813.gada 20. maijs Iļķēnmuižā (Hilchensfahr), Vidzemes guberņā, tagad Kadagas apkārtne - 1883. gada 11. janvārī Pēterburgā).
Bērni:
Aleksejs Providenko
Aleksejs Providenko (dzimis 1946. gada 10. augustā) ir Latvijas ukraiņu inženieris, politiķis un pašvaldību darbinieks. Bijušais Daugavpils Vispārējās celtniecības tresta pārvaldnieks. Bijis Latvijas Republikas Augstākās padomes deputāts (1990—1993), nebalsoja par Latvijas neatkarības deklarāciju.
Politiskā darbība
Bijis PSKP biedrs, Atmodas laikā darbojies Interfrontē. Latvijas Republikas Augstākajā padomē ievēlēts no 73. Daugavpils vēlēšanu apgabala. Viņš ir viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".
Pašvaldības līmeņa politikā turpinājis aktīvi darboties arī pēc Augstākās padomes deputāta pilnvaru beigām. 1994. gada Latvijas pašvaldību vēlēšanās ievēlēts Daugavpils domē no Latvijas Sociālistiskās partijas. Vēlējies kandidēt 6. Saeimas vēlēšanās 1995. gadā, taču šāda iespēja liegta par darbību pret Latvijas neatkarību pēc 1991. gada 13. janvāra. Šī paša iemesla dēļ A. Providenko nevarēja kandidēt 1997. gada pašvaldību vēlēšanās uz vietu Daugavpils domē.
2001. gadā viņš kļuva par Daugavpils domes izpilddirektoru, saglabājot amatu līdz 2003. gadam, kad tika atbrīvots par budžeta veidošanā pieļautajām nepilnībām, kā arī citiem pārkāpumiem, taču 2004. gadā ar tiesas lēmumu atjaunots darbā par Daugavpils domes izpilddirektoru un turpināja darboties šajā amatā līdz 2010. gadam.
Dūņu ezers (Baldones pagasts)
Dūņu ezers ir stipri aizaudzis karsta izcelsmes ezers Baldones pagastā. Izveidojies Baldones pilsētas ziemeļu pierobežā Dūņpurā.
Raisa Smetaņina
Raisa Smetaņina (ru; dzimusi ) ir bijusī krievu distanču slēpotāja, kas starptautiskās sacensībās pārstāvējusi PSRS, NVS un Krieviju.
Smetaņina ir pirmā sportiste starp sievietēm, kas ziemas olimpiskajās spēlēs ir izcīnījusi desmit medaļas (vēl to ir spējušas divas citas slēpotājas: itāliete Stefānija Belmondo un norvēģiete Mārita Bjergena), kā arī pirmā, kas medaļu izcīnījusi piecās ziemas olimpiskajās spēlēs pēc kārtas. Izcīnot zeltu NVS stafetes komandas sastāvā 1992. gadā 39 gadu vecumā, Smetaņina kļuva par vecāko čempioni ziemas olimpisko spēļu vēsturē.
Ar panākumiem startējusi Pasaules čempionātā: izcīnījusi astoņas zelta, 5 sudraba un 4 bronzas medaļas. 1981. gadā uzvarējusi Pasaules kausa kopvērtējumā.
Kokāji
Kokāji (arī Kūkoji, latgaliski: Kūkuoji) ir ciems Varakļānu novada Murmastienes pagastā. Atrodas pagasta centrālajā daļā 3,6 km no pagasta centra Murmastienes, 20,4 km no novada centra Varakļāniem un 211,4 km no Rīgas.
Apdzīvotā vieta atrodas nomaļus no valsts autoceļiem, Murmastienes upes krastā.
Arvīds Strauja
Arvīds Strauja (dzimis, miris ) bija latviešu gleznotājs - autodidakts, klasisko tradīciju turpinātājs, kura māksla plašākai sabiedrībai atklājās tikai 70 gadu vecumā.
Dzīves gājums
Arvīds Strauja piedzima 1907. gada 10. aprīlī Valmieras apriņķa Naukšēnu pagasta "Poltaros", rentieka ģimenē. No 1928. gada dzīvojis Rūjienā un strādājis par laukstrādnieku un grāvraci. Trīsdesmitajos gados, gleznotāja Pētera Kundziņa rosināts, Strauja pievērsās glezniecībai. Savu daiļradi gleznotājs uzsāka, gleznojot savas dzimtās puses - Ziemeļvidzemes un tai tuvās apkārtnes ainavas.
1934. gadā Strauja pārcēlās uz Rīgu, kur sāka strādāt par noliktavas darbinieku. Vasarās gleznotājs apceļoja Baltijas jūras Latvijas un Igaunijas piekrasti, gleznojot dabas ainavas. Šajā laikā viņa gleznas ieguva monumentālu skatījumu. No 1945. gada A. Strauja strādāja par ugunsdzēsēju VEF. No 1948. gada atvaļinājumu laikā vairākas reizes apceļoja Kaukāzu, Altaja, Hibīnu un Tjanšana kalnus, kā arī Baikāla ezeru.
1953. gada pavasarī Mākslinieku savienībā Arvīds Strauja parādīja nelielu izstādi un viņa darbi tika apspriesti valdes sēdē. Gleznotāja dotības tika atzītas, bet valde viņa darbos saskatīja pārāk lielu Rēriha ietekmi, kas tajā laikā nebija pieņemami. Tālākā dzīvē kontakti ar Mākslinieku savienību gleznotājam neizveidojās. Tuvojoties Atmodas laikam, vairāki kultūras darbinieki un mākslinieki sāka atzinīgi novērtēt Straujas darbus. To skaitā bija Maija Tabaka, Eduards Kalniņš, Tatjana Suta, Imants Ziedonis un Ansis Epners.
Pēdējos dzīves gadus Strauja pavadīja Rūjienā, kur gleznojis lielformāta darbus, izmantojot ceļojumos uzkrātās idejas, kā arī pēc atmiņas Ziemeļvidzemes ainavas. Miris 1999. gada 14. augustā Rūjienā, sasniedzot 92 gadu vecumu. Apbedīts Rūjienas Skudrītes kapos.
Darbi
Straujas gleznas iedalāmas četrās grupās: Latvijas ainavu, jūrmalas skatu gleznojumi, kalnu ainavas un fantāzijas tēlojumi. Savos darbos izmantojis savdabīgus glezniecības paņēmienus - uz kartona vai filca pamata jauktā tehnikā klājis guaša, pasteļa un tempera krāsas. Arvīda Straujas darbi ir skarbi, monumentāli un telpiski plaši. Dabas objekti gleznās tika attēloti nedaudz stilizēti, krāsas mainījās no niansēta pelēcīga vai zaļgana līdz dekoratīvi košākam. Gleznotāju saistīja un iespaidoja Nikolaja Rēriha darbi. Arvīda Straujas mākslas darbi pastāvīgā ekspozīcijā izvietoti Rūjienas izstāžu zālē.
Izstādes
Gleznotājs saviem piederīgajiem atstāja vairāk nekā 1000 gleznu. Mākslas izstādēs Arvīds Strauja piedalījies no 1961. gada. Personālizstādes organizētas Rūjienā (1982), Valmierā (1983, 1997) un 1984. gadā Rīgā - Rīgas pilī un Latvijas PSR vēstures muzejā. 1998. gadā gleznotājs piedalījies 2. Vispārējā latviešu mākslas izstādē. 1999. gadā Rīgas Svētā Pētera baznīcā atklāta Arvīda Straujas piemiņas izstāde.
Pandanus montanus
Pandanus montanus ir pandānu dzimtas suga, kas endēma Reinjonai.
Izplatība
Suga sastopama Reinjonas mākoņu lietus mežos no 800 līdz 1700 m v.j.l., kur dumbrājos veido plašas, blīvas, monodominantas audzes.
Jeļena Ribakina
Jeļena Ribakina (ru); dzimusi ) ir krievu tenisiste, kura kopš 2018. gada pārstāv Kazahstānu. 2022. gada Vimbldonas čempionāta uzvarētāja vienspēlēs.
2020. gada vasaras olimpisko spēļu turnīrā, kas notika Tokijā 2021. gadā, J. Ribakina sasniedza pusfinālu, kur piekāpās Belindai Benčičai, bet spēlē par bronzas medaļu atzina arī Eļinas Svitoļinas pārākumu.
Uzvarot 2022. gada Vimbldonas čempionātā, viņa kļuva par pirmo Kazahstānas tenisisti, kas uzvarējusi Grand Slam turnīrā, kā arī viņa bija pirmā savas valsts pārstāve WTA reitinga labāko piecpadsmitniekā. J. Ribakinas, kā Kazahstānu pārstāvošas Krievijas tenisistes, uzvara Vimbldonā izraisīja disksusijas, jo pēc Krievijas iebrukuma Ukrainā Krievijas un Baltkrievijas sportisti bija izslēgti no starptautisko sacensību aprites.
2023. gada Austrālijas atklātā čempionāta ceturtdaļfinālā pārspēja Latvijas tenisisti Aļonu Ostapenko, vēlāk sasniedzot finālspēli, kurā piekāpās Arinai Sabaļenkai.
Ļūbaste
Ļūbaste ir ciems Līksnas pagastā, Augšdaugavas novadā. Atrodas 225 km attālumā no Rīgas.
Ciema apkārtnē atrodas ūdenstilpes Linmārka ezers, Ļūbasts.
Kosviga
Kosviga ir pilsēta Vācijā, Saksijas zemē, Meisenes apriņķī starp Meiseni un Drēzdeni pie Elbas upes.
Vēsture
Rakstos pirmoreiz minēta 1013. gadā.
Ekonomika
Pie pilsētas atrodas slimnīca Fachkrankenhaus Coswig.
Nikosijas "Olympiakos"
Nikosijas "Olympiakos" (el) ir profesionāls Kipras futbola klubs no Nikosijas, pašlaik spēlē Kipras futbola augstākajā līgā — Pirmajā divīzijā. Tas ir dibināts 1931. gadā. Komanda mājas spēles aizvada Makarija stadionā. Kluba futbolisti ir trīs reizes izcīnījuši Kipras čempiontitulu, vienreiz uzvarējuši Kipras kausa izcīņā un vienreiz ieguvuši Kipras superkausu. Kluba krāsas ir melna un zaļa.
2011. gadā klubu pārstāvēja Latvijas futbola vārtsargs Andrejs Pavlovs.
Kagosima
Kagosima (ja, Kagoshima, ) ir Japānas pamata pilsēta, Kagosimas prefektūras administratīvais centrs. 2020. gadā pilsētā dzīvoja 594 tūkstoši iedzīvotāju. Kagosima atrodas Kjusju salas dienvidos, Kagosimas līča piekrastē. Kagosima tiek saukta arī par “Japānas Neapoli”, jo, līdzīgi kā Neapole Itālijā, atrodas vulkāna pakājē dziļi līča piekrastē. Sakuradžimas vulkāns atrodas 9 km uz austrumiem no Kagosimas centra (pēdējais izvirdums bija 1960. gadā).
Vēsture
1549. gadā Japānā ieradās misionārs Francisks Ksaverijs, Kagosima kļuva par Eiropas kristiešu misionāru darbības centru Japānā. 1602. gadā, Tokugavas perioda laikā, Simadzu klans uzbūvēja Kagosimas pili, no kurienes pārvaldīja Sacumas hanu. 1863. gada augustā Kagosimu apšaudīja Britu impērijas flote, kas bija sods par to, ka gadu iepriekš Honsju salā tika nogalināts britu tirgotājs Čārlzs Lenokss Ričardsons. 1877. gadā Kagosimu daļēji izpostīja liels ugunsgrēks. 1899. gadā Kagosima oficiāli kļuva par pilsētu. 1914. gadā pilsētu daļēji nopostīja Sakuradžimas vulkāna izvirdums.
Ģeogrāfija
Kagosimā valda silts un lietains Klusā okeāna klimats. Vidējā gada gaisa temperatūra ir +18,6 °C. Augstākā reģistrētā temperatūra ir +37,0 °C, bet zemākā temperatūra ir bijusi -6,7 °C. Gada nokrišņu daudzums ir 2266 mm, vislietainākie mēneši ir jūnijs un jūlijs, kad izkrīt ap 770 mm nokrišņu. Sausākie mēneši ir decembris un janvāris.
Saimniecība
Aptuveni 40 km uz ziemeļrietumiem no Kagosimas atrodas Sendai AES (uzcelta 1984. gadā, 2 reaktori). Osumi pussalā, 50 km uz dienvidaustrumiem no Kagosimas, atrodas Učinouras kosmosa centrs (darbība sākta 1962. gadā, 1970. gadā no tā tika palaists pirmais japāņu mākslīgais pavadonis).
Transports
Kagosima ir nozīmīgs transports mezgls. Ātrgaitas šoseja pilsētu savieno ar Kitakjusju pilsētu. Kagosimā sākas ātrgaitas vilciena Shinkansen dienvidu atzars, kas savieno pilsētu ar Hakatu, bet tālāk jau arī ar Honsju salas pilsētām. Uz ziemeļiem no pilsētas atrodas Kagosimas lidosta, kas ir otra noslogotākā lidosta Kjusju salā aiz Fukuokas lidostas. Kagosima ir arī ostas pilsēta; tai ir prāmju satiksme ar Rjūkjū salām.
Sports
No profesionālajām sporta komandām Kagosimā bāzējas futbola komanda Kagoshima Yunaiteddo FC, basketbola komanda Kagoshima Rebunaizu, sieviešu futbola komanda Je Vrille Kagoshima, beisbola komanda Kagoshima Dorīmuuēbu un regbija komanda Kōnan Kurabu.
Bet365 Stadium
Bet365 Stadium ir stadions Stokā pie Trentas, Anglijā. Stadionā ietilpst 30 089 sēdvietas un tajā savas mājas spēles aizvada Stoke City F.C..
Instagram
Instagram ir tiešsaistes mobilais fotogrāfiju un video koplietošanas un sociālā tīkla pakalpojums, kas ļauj lietotājiem uzņemt fotogrāfijas un video un dalīties ar tiem dažādos sociālajos tīklos, piemēram, Facebook, Twitter, Tumblr, Flickr.
Instagram izveidoja Kevins Saistroms un Maiks Krīgers, projekts tika laists klajā 2010. gada oktobrī. Pakalpojums strauji guva popularitāti, 2012. gada aprīlī tam bija 100 miljoni aktīvo lietotāju, 2014. gada decembrī — vairāk nekā 300 miljoni. 2011. gada janvārī Instagram pretendēja uz labākās mobilās lietotnes balvu TechCrunch vērtējumā. 2011. gada nogalē Apple Inc. nosauca Instagram par gada labāko lietotni. Saskaņā ar 2014. gada augusta datiem 50% pakalpojuma lietotāju ir Android lietotāji, otri 50% — Apple, apmēram 2⁄3 lietotāju ir sievietes.
Drošība
2019. gada novembrī sociālais tīkls noņēma oficiālās lietojumprogrammas cilni “Abonementi”, “lai izvairītos no pārpratumiem”. Cilne būtībā ļāva izsekot citu lietotāju darbības: atzīmes Patīk, komentārus un abonementus. Lai gan tagad šīs funkcijas nav, šo informāciju ir iespējams saņemt, izmantojot trešo personu pakalpojumus.
Ārējās saites
Apbalvojumi 2011. gada janvārī Instagram 2010. gada TechCrunch Crunchies konkursā ieņēma otro vietu kategorijā "Labākais mobilais lietojums". 2011. gada maijā žurnāls Fast Company izpilddirektors Kevin Sistroma likts uz 66. vietu sarakstā "100 visvairāk radošo cilvēku biznesu 2011. gadā". 2011. gada jūnijā žurnāls Inc Systrom un Krieger dibinātāji iekļāvās sarakstā "30, kuri nav 30". 2011. gada septembrī Instagram ieguva nomināciju par labāko vietējo lietojumu SF Weekly Web Awards. 2011. gadā Systrom un Krieger parādījās žurnāla 7x7 septītās izlaiduma segumā. 2011. gada decembrī Apple izvēlējās Instagram kā "iPhone lietotni gada garumā".
Pravda (polārstacija)
Pravda (ru) vai Ostrovpravdi (Остров Правды) ir bijusī PSRS polārstacija Arktikā. Izvietojusies Taimiras pussalas ziemeļu piekrastē Karas jūrā Nordenšelda arhipelāgam pieskaitītajā Pravdas salā, tās austrumu galā.
Vēsture
Stacija izveidota 1939. gadā navigācijas nodrošināšanai ziemeļu kuģu ceļā salā, ko līdz tam dēvēja par Katoržniju. Staciju nodēvēja komunistu laikraksta «Pravda» vārdā un arī salu pārdēvēja tam par godu.
Bordena pussala
Bordena pussala (en) ir mazapdzīvota pussala Kanādas Arktikā, Bafina salas ziemeļrietumos. Administratīvi pieder Nunavutas teritorijas Kikiktālukas reģionam. Vienīgā pastāvīgā apdzīvotā vieta ir Arktikbeja pussalas ziemeļrietumos, bet netālajās bijušajās Nanisivikas cinka raktuvēs ierīkota jūras spēku bāze.
Ģeogrāfija
Atrodas Bafina salas ziemeļrietumos pie Lankastera šauruma. Rietumos Admiralitātes līcis to atdala no Brodēra pussalas, bet austrumos Neiviborda šaurums pussalu atdala no Bailota salas. Pussalas lielāko daļu aizņem saposmots plato, kas augstākajā ziemeļrietumu daļā Harca kalnos paceļas līdz 1300 m vjl. Ainavā dominē arktiskais tuksnesis, augstākajās vietās saglabājušies ledāji.
Pussalas ziemeļrietumos izveidota putniem nozīmīga vieta Belarža līcis, bet dienvidaustrumos — Berlingē līcis. Pussalas ziemeļaustrumu daļa ietilpst Sirmilikas nacionālā parka teritorijā.
Pussalā darbojas vairāki kalnrūpniecības uzņēmumi, tajā skaitā dimantu ieguve.
Žaks de Molē
Žaks de Molē (fr; dzimis ap 1243. gadu, miris ) bija Templiešu ordeņa pēdējais, pēc skaita 23., lielmestrs.
Iestājās ordenī 1265. gadā, cīnījies Sīrijā, bet no 1291. gada uzturējās Kiprā. Ap 1298. gadu kļuva par ordeņa lielmestru. 1306. vai 1307. gadā pāvests Klements V uzaicināja Žaku de Molē uz Parīzi, itkā lai apspriestu jauna krusta kara iespējamību. Molē aicināja pāvestu veikt izmeklēšanu apsūdzībās par zaimošanu un sodomiju, kas tika izvirzīti pret ordeni. 1307. gada 13. oktobrī visi Francijas templieši, ieskaitot Molē, pēc Francijas karaļa Filipa IV pavēles (kurš bija ordenim parādā ievērojamas summas) tika ieslodzīti. 1307. gada 24. oktobrī, spīdzināšanas rezultātā, atzina savu vainu zaimošanā. Kad vēlāk Molē atzīšanos atsauca, 1314. gada 18. martā Parīzē tika sodīts ar nāvi uz sārta. Ietekmīgā un bagātā Templiešu ordeņa pēkšņā iznīcināšana padarīja Žaku de Molē par leģendāru personu un sazvērestības teoriju sastāvdaļu.
Markuss Bābels
Markuss Bābels (de, dzimis ) ir Vācijas futbola treneris un bijušais futbolists, spēlēja aizsarga pozīcijā, bijis Vācijas futbola izlases dalībnieks.
Savu karjeru sācis Vācijas komandā Bayern Munich. Pēc sezonas Minhenē, viņš pievienojās Hamburger, bet pēc divām sezonām atgriezies Bayern Munich. Ar Minhenes komandu viņš izcīnīja trīs Vācijas Bundeslīgas titulus, divus Vācijas kausus un UEFA kausu. Vēlāk spēlējis Anglijas komandās Liverpool un Blackburn Rovers, bet savu karjeru noslēdza VfB Stuttgart.
Vācijas futbola izlases sastāvā nospēlējis 51 maču un guvis vienus vārtus. Piedalījies 1998. gada FIFA Pasaules kausā, kā arī 1996. un 2000. gada Eiropas čempionātā.
Pēc spēlētāja karjeras beigām strādā par treneri. Savu trenera karjeru viņš iesāka VfB Stuttgart komandā, vispirms kā asistents, bet vēlāk jau kā galvenais treneris. Vēlāk vadījis citus Vācijas klubus, kā Hertha BSC un 1899 Hoffenheim. 2014. gadā kļuvis par Šveices Superlīgas vienības FC Luzern galveno treneri, kur viņš nostrādāja četrus gadus. Vēlāk divus gadus strādājis Austrālijas komandā Western Sydney Wanderers.
Spēlētāja karjera
Bayern Munich
Liverpool
Trenera karjera
Hertha BSC
Malaizijas administratīvais iedalījums
Malaizijas administratīvo iedalījumu veido 13 štati un 3 federālās teritorijas.
Tudors Kasapu
Biogrāfija
Tudors Kasapu dzimis 1963. gada 18. septembrī Moldāvijas PSR Kotovskas rajona Mindžiras ciemā. Viņš ieguva vairāku čempionātu titulus: PSRS svarcelšanas čempions (1987—1990), pasaules čempions (1990, Budapešta), bronzas medaļas Eiropas un pasaules čempionātos (1991).
Viņš pārstāvēja Moldovas Republiku Apvienotajā komandā 1992. gada olimpiskajās spēlēs Barselonā, izcīnot zelta medaļu svarcelšanā svara kategorijā līdz 75 kg. Moldovas sportā viņš joprojām ir vienīgais olimpiskais čempions individuālajos sporta veidos.
1992. gadā Tudors Kasapu tika apbalvots ar Republikas ordeni.
Pašlaik viņš ir Moldovas svarcelšanas federācijas prezidents.
Ardahana
Ardahana (tr) ir pilsēta Turcijas ziemeļaustrumos, Ardahanas ila administratīvais centrs un lielākā apdzīvotā vieta. Pilsēta atrodas netālu no Gruzijas robežas, izvietojusies Janlizčama kalnu dienvidu pakājē Kūras upes krastos.
Ļūbaste 1
Ļūbaste 1 ir ciems Līksnas pagastā, Augšdaugavas novadā. Atrodas 221 km attālumā no Rīgas.
Ciema apkārtnē atrodas Ļūbasts.
Liga I
Liga I ir Rumānijas augstākā futbola līga, kas dibināta 1909. gadā. Čempionātā piedalās 16 komandas.
Rokijs 2
"Rokijs 2" (en) ir 1979. gada ASV sporta drāmas filma, kuras režisors ir Džons Evildsens. Galveno lomu atveido Silvestrs Stallone, kurš ir arī scenārija autors.
Sižets
Pēc cīņas, kurā tikai pēc punktiem ar minimālu pārsvaru tiesneši par uzvarētāju paziņo Apollo, gan Rokijs, gan Apollo ir guvuši nopietnas traumas, Rokija acs ir nopietni savainota. Apollo ir nikns par tik nepārliecinošu uzvaru, un, lai arī pats nesen teica, ka revanša mača nebūs, nu izaicina Rokiju uz revanšu, Rokijs atsakās. Abus ar ātrajiem aizved uz slimnīcu. Slimnīcā Rokijs atnāk pie Apollo uz palātu. Uz Rokija jautājumu, vai Apollo mača laikā ir cīnījies ar pilnu atdevi, Apollo atbild "Jā!".
Kad Rokijs iznāk no slimnīcas, viņš nolemj kārt boksa cimdus vadzī un pievērsties mierīgai dzīvei kopā ar Adrianu, ar kuru drīz apprecas. Taču Apollo pēc tik nepārliecinošas uzvaras tiek kritizēts no visām pusēm, tāpēc dara visu, lai Rokijs piekrīt revanša mačam. Rokija nopelnītā nauda ātri tiek iztērēta un nu Rokijam ir jāizvēlas, dzīvot nabadzībā vai arī doties ringā pretī Apollo, riskējot pazaudēt savu redzi. Rokijs nolemj meklēt darbu, taču sēdošu darbu ofisā viņš nevar dabūt dēļ sliktas izglītības, viņam piedāvā tikai fizisku darbu. Rokijs iekārtojās darbā par krāvēju, taču praktiski uzreiz viņu atlaiž dēļ štatu samazināšanas. Rokijs strādā pie sava bijušā boksa trenera Mikija par palīgu.
Rokijs nopietni apsver iespēju atgriezties boksā. Adriana, baidoties par vīra veselību, negrib, lai Rokijs cīnās, tāpēc dēļ problēmām privātajā dzīvē Rokijam ar treniņiem nesekmējās. Adriana ir stāvoklī un uz nervu pamata viņai ne tikai sākās priekšlaicīgās dzemdības, bet arī pati iekrīt komā. Rokijs visu šo laiku pavada pie sievas, par boksu pat nedomājot. Pa šo laiku Rokijs pat uzlabo savu lasītprasmi, lasot stāstus savai komā esošai sievai. Kad bērns piedzimst un Adriana atgūstās no komas, viņa pasaka Rokijam, ka grib tikai vienu — lai viņš uzvar. Tagad, sievas uzmundrināts, Rokijs ar entuziasmu uzsāk smagus treniņus un atgūst labu fizisko formu.
Revanša mačā krietni veiklākais un tehniskākais Apollo pārņem iniciatīvu un izvirzās vadībā pa punktiem, tomēr Rokija izturība un gribasspēks notur viņu uz kājām. Mačs atkal ilgst 15 raundus un tā izskaņā gan Rokijs, gan Apollo nokrīt bez spēka, taču Apollo paliek uz grīdas, bet Rokijs pie tiesneša saukļa "9!" atrod pēdējos spēkus un pieceļas. Nu viņš ir jaunais pasaules čempions smagajā svarā.
Tīrvērtes iestāde
Tīrvērtes iestāde, norēķinu palāta, mijieskaita iestāde jeb klīringa iestāde (en) ir finanšu iestāde, kas piedāvā klīringa pakalpojumus (savstarpējo norēķinu).
Klīringa pakalpojumi
Klīrings ir profesionāla vērtspapīru tirgus darbības veids. Šīs vērtspapīru tirgus darbības veids ietver vērtspapīru tirgū radušos savstarpējo saistību noteikšanu starp vērtspapīru pārdevējiem un pircējiem, un to savstarpējo prasību in saistību ieskaitu.
Tīrvērtes iestādes funkcijas
Galvenās tīrvērtes iestādes funkcijas ir:
Tīrvērtes iestāde uzņemas darījumu izpildīt organizatora funkcijas. Pamatojoties uz saņemto informāciju par noslēgtajiem darījumiem, noteiktā (parasti ikdienas) laika periodā tiek noteiktas katra biržas tirdzniecības dalībnieka prasības un saistības.
Ja dalībnieka prasījumi pārsniedz viņa/viņas saistības, tas nozīmē, ka viņam/viņai pienākas noteikta naudas summa. Šajā gadījumā tiek uzskatīts, ka viņš ieņem garo pozīciju.
Ja attiecīgā dalībnieka prasījumi ir mazāki par tā saistībām, tad tiek uzskatīts, ka tas maksā dalībniekiem, kuriem tas ir parādā. Šajā gadījumā tiek uzskatīts, ka tā ieņem īso pozīciju. Ja prasības ir vienādas ar saistībām, tad solītājs ir slēgtā pozīcijā.
Ātrs un bez žēlastības 2
"Ātrs un bez žēlastības 2" (en) ir 2003. gada ASV asa sižeta filma, kuras režisors ir Džons Singltons. Galvenās lomas filmā atveido Pols Volkers, Tairīss Gibsons, Eva Mendeza, Ludacris un Džeimss Remars. Filmas pirmizrāde notika ASV. Filma ir otrā daļa "Ātrs un bez žēlastības" filmu sērijā.
Bijušajam policistam Braienam O'Konoram tiek piedāvāts apturēt bīstamu noziedznieku. Lai to izdarītu, viņš lūdz sava bērnības drauga un ielu sacīkšu dalībnieka palīdzību.
Kozsola
Kozsola ir ciems Varakļānu novada Murmastienes pagastā. Atrodas pagasta dienvidaustrumos 11,6 km no pagasta centra Murmastienes, 8,4 km no novada centra Varakļāniem un 209,3 km no Rīgas.
Apdzīvotā vieta atrodas nomaļus no valsts autoceļiem, Teicijas upes krastā.
Stryker
Straikers ir astoņu riteņu kājnieku kaujas mašīna, kas izstrādāta un ražota pēc ASV pasūtījuma Kanādā.
Pirmos Stryker ASV bruņotajiem spēkiem piegādāja 2002. gadā. Kopumā tika saražoti 4466 dažāda tipa bruņutransportieri. Bez ASV bruņotajiem spēkiem, tos izmanto arī Taizemes bruņotie spēki.
Krīds: Rokija mantojums
"Krīds: Rokija mantojums" (en) ir 2015. gada ASV sporta drāmas filma. Filmas režisors un scenārija līdzautors ir Raiens Kūglers. Šis ir atvasinājums un sikvels "Rokija" filmu sērijai. Maikls B. Džordans atveido Adonisu Džonsonu Krīdu, Apollo dēlu, bet Silvestrs Stallone — Rokiju Balboa. Filmā filmējās arī Tesa Tompsone, Filiša Rašāda, Antonijs Beleu un Greiems Maktavišs. Šī ir otrā filma pēc "Frūtveilas stacija", kur Džordans sadarbojas ar Kūgleru, kā arī Vudu Harisu, ar kuru viņš kopā piedalījās seriālā The Wire.
Sižets
Adoniss Krīds nekad nav pazinis savu tēvu — leģendāro smagsvara čempionu boksā Apollo Krīdu, kurš nomira vēl pirms dēla dzimšanas, turklāt Adoniss ir ārlaulības bērns. Taču Apollo atraitne zēnam ir kļuvusi par gādīgu pamāti, devusi tam izglītību. Tomēr bokss ir viņam asinīs. Adoniss pamet labi apmaksātu darbu un dodas uz Filadelfiju, kur uzmeklē Rokiju Balboa un lūdz kļūt par viņa treneri. Rokijs, kurš ir kļuvis pavisam vecs un zaudējis visus savus tuviniekus, nevēlas būt saistīts ar boksu, tomēr viņš Adonisā saskata to pašu apņēmību, kāda savulaik piemita viņa sīvākajam pretiniekam un vēlāk labākajam draugam - Apollo. Rokijs piekrīt trenēt jauno sportistu, lai gan viņu pašu sagaida smaga cīņa ar, iespējams, nopietnāko pretinieku viņa dzīvē. No sākuma nolemts slēpt no sabiedrības, ka Adoniss ir Apollo dēls, bet vēlāk tas kļūst zināms. Adonisam paveras iespēja piedalīties mačā par pasaules čempiona titulu pret pašreizējo čempionu, tomēr — ar nosacījumu, ka jaunais puisis pieņems uzvārdu Krīds. Adoniss pēc ilgākas apdomāšanās piekrīt. Uzsākot cīņu katastrofāli neveiksmīgi, turpinājumā Adoniss saņemas un lieliski aizvada cīņu pret pasaules čempionu. Pēdējā raundā Adoniss pat nosūta pretinieku nokdaunā, taču pie tiesneša sauktā "9!" čempions tomēr pieceļas. Tāpat kā savulaik Rokija cīņā pret Apollo, arī šoreiz uzvara tiek piešķirta tikai pēc punktiem, pašreizējais čempions aizstāv titulu. Pašreizējais čempions, kas līdz šim uz Adonisu skatījās augstprātīgi, pasaka Adonisam, ka viņš ir lielisks bokseris, kuram pieder nākotne boksā un ne velti viņš paņēmis sava leģendārā tēva uzvārdu.
Filma beidzas ar to, ka Adoniss un Rokijs izkāpj no mašīnas un abi dodas uz "Rokija kāpnēm" Filadelfijā. Jau vecais un slimais Rokijs ar grūtībām tiek līdz augšai pa kāpnēm, kur jaunībā ir aizvadījis savus treniņus. Rokijs pasaka Adonisam, ka no turienes var ieraudzīt visu savu dzīvi.
Lielie Strodi
Lielie Strodi var būt:
Tigrans II
Tigrans II Lielais (hy, Tigran Mets; grc, Tigránes ho Mégas; la; dzimis 140. gadā p.m.ē., miris 55. gadā p.m.ē.) bija Lielās Armēnijas valdnieks no 95. gada p.m.ē. līdz savai nāvei 55. gadā p.m.ē. Viņa vadītā valsts uz laiku kļuva par varenāko valsti Romas impērijas austrumos.
1131. gads
1131. bija parastais gads, kas sākās otrdienā.
Žaks Perēns
Žaks Perēns (fr; īstajā vārdā Žaks Andrē Simonē (fr), dzimis, miris ) bija franču aktieris un producents. Dažreiz filmu titros norādīts kā Žaks Simonē (fr).
Karjera
Jaunā aktiera talantu pamanīja itāļu režisors Valerio Zurlīni. Zurlīni uzreiz viņam piedāvājā galveno lomu 1960. gada romantiskajā drāmā La Ragazza con la valigia, kurā viņa partnere bija Klaudija Kardināle. Perēns kļuva par vienu no Zurlīni iemīļotajiem aktieriem un atveidoja Marčello Mastrojanni brāli filmā Cronaca Familiare (1962).
Filmējies filmās La Vérité (1960), La corruzione (1963), La 317e Section (1965), Le Crabe-tambour (1977), L'Honneur d'un capitaine (1982). Kopā ar Katrinu Denevu filmējies mūziklos "Rošforas meitenes" (Les Demoiselles de Rochefort, 1967) un "Ēzeļa āda" (Peau d'Âne, 1970). 27 gadu vecumā Perēns izveidoja kinoproducentu kompāniju, kas producēja filmu "Z". Filmu režisēja Kosts Gavrs, Perēns attēloja vienu no galvenajām lomām. 1969. gadā filma saņēma Amerikas Kinoakadēmijas balvu kategorijā "Labākā filma svešvalodā". 1966. gada Venēcijas kinofestivālā ieguva divas labākā aktiera balvas par lomu Itālijas filmā Un uomo a metà un Spānijas filmā La busca. Divas reizes saņēmis Cēzara balvu kā dokumentālo filmu producents.
Apbalvots ar Goda Leģiona ordeni.
Valdemārs I Lielais
Valdemārs I Lielais (da; dzimis, miris ) bija Dānijas karalis no 1157. gada līdz savai nāvei 1182. gadā.
Dzīvesgājums
Dzimis Dānijas karaļa Erika I vecākā dēla Knuda Lavarda un viņa sievas Kijevas Ingeborgas ģimenē. Vēl pirms Valdemāra dzimšanas viņa tēvu nogalināja Zviedrijas karalis Magnuss Stiprais. Pats Valdemārs nosaukts par godu savam vectēvam - Kijevas lielkņazam Vladimiram Monomaham. Vēl pirms savas valdīšanas Valdemārs I sadraudzējās ar nākamo arhibīskapu un karaļa padomdevēju Absalonu.
1146. gadā, kad Valdemāram bija piecpadsmit gadu, karalis Eriks III atteicās no troņa. Izcēlās pilsoņu karš. Bez Valdemāra uz troni pretendēja Svens III un Knuds V. Pilsoņu karš ilga kādus desmit gadus. 1157. gadā visi trīs pretendenti nolēma satikties, lai sadalītu ietekmi. Dzīru laikā Knuds V nogalināja Svenu, tomēr Valdemāram un Absalonam izdevās izglābties. 1157. gadā notika Kauja Grates tīrelī, kurā Valdemārs sakāva Knuda karaspēku. Pats Knuds kaujā krita un Valdemārs kļuva par vienīgo troņa pretendentu.
1158. gadā Absalons tika iecelts par Roskildes bīskapu. Valdemārs I devās karagājienā pret vendiem, kuru dažkārt siroja piekrastē. 1168. gadā viņš ieņēma vendu galveno svētvietu Arkonu. Vendi bija spiesti pieņemt kristietību un nokļuva atkarībā no dāņiem. Valdemāra valdīšanas laikā nostiprinājās Dānijas valsts, kuras varas zenīts iekrita Valdemāra I dēla Valdemāra II laikā.
Vislabākais
"Vislabākais" (en) ir 2009. gada ASV drāma, kuras režisore un scenārija autore ir Šeina Feste. Galvenās lomas filmā atveido Pīrss Brosnans, Sūzana Sarandona un Kerija Maligana. Filmas pirmizrāde notika Sandensas kinofestivālā.
Astoņpadsmit gadus vecais Benets pārguļ ar savu vienaudzi Rouzu. Neilgi pēc tam Benets iet bojā autoavārijā, bet Rouza atklāj, ka ir stāvoklī ar Beneta bērnu. Filmas turpinājumā tiek parādīts, kā Beneta ģimene cenšas aprast ar Beneta zaudējumu.
The Hawthorns
The Hawthorns ir stadions Vestbromvičā, Anglijā. Stadionā ietilpst 26 688 sēdvietas un tajā savas mājas spēles aizvada West Bromwich Albion F.C..
Daina
Daina var būt:
Viljams Voltons
Sers Viljams Tērners Voltons (en); dzimis, miris ) bija 20. gadsimta angļu komponists. Sešdesmit gadu komponista karjerā radījas visdažādāko žanru skaņdarbos, no operas līdz kinomūzikai.
Līksnas iela
Līksnas iela var būt:
Sekstiljons
1 000 000 000 000 000 000 000 jeb sekstiljons ir naturāls skaitlis starp skaitļiem 999 999 999 999 999 999 999 un 1 000 000 000 000 000 000 001.
Zinātniskajā pierakstā to raksta kā 1021. Mērvienību sekstiljono daudzkārtņu apzīmēšanai lieto prievārdu zeta-, piemēram, zetabaits (ZB). Kādas mērvienības sekstiljono daļu raksta kā 10-21 un tās apzīmēšanai no 1991. gada lieto prievārdu zepto- (no la — 'septiņi'). Sekundes sekstiljonā daļa ir zeptosekunde (zs), metra sekstiljonā daļa ir zeptometrs (zm), grama sekstiljonā daļa ir zeptograms (zg).
Viļņu enerģija
Viļņu enerģija ir enerģija, kas tiek iegūta no viļņu spēka un pārvērsta cilvēkiem lietderīgu darbu darīšanā, kā elektrības ražošanā, ūdens pumpēšanā vai mehānisku darbu veikšanā.
Salīdzinājumā ar citiem atjaunīgajiem enerģijas avotiem, piemēram, vēja, hidroenerģiju un saules enerģiju, viļņu enerģijas tehnoloģijas nav plaši pielietotas komerciāliem nolūkiem, tomēr kopš 1890. gada ir mēģinājumi izmantot šo enerģijas avotu galvenokārt tā lielā jaudas dēļ.
Mači
Mači ir ciems Šķaunes pagastā, Dagdas novadā. Atrodas 313 km attālumā no Rīgas.
Apdzīvotā vieta atrodas pie vietējā autoceļa V607 (Zamšoviki_Tīmaņi_Zirgi).
Maču ciemā dzimusi literāte Marija Andžāne, godinot izcilo novadnieci, ciemā uzstādīts piemiņas akmens. 2018.gadā, sagaidot dzejnieces 110.dzimšanas dienu, īstenots projekts “Teritorijas labiekārtošana pie novadnieces, dzejnieces Marijas Andžānes piemiņas akmens”.
Kodijs Hodžsons
Kodijs Hodžsons (dzimis 1990. gada 18. februārī) ir bijušais kanādiešu hokejists, centra uzbrucējs. Karjeras laikā aizvadījis 328 spēles Nacionālās hokeja līgas klubos Vankūveras "Canucks", Bufalo "Sabres" un Našvilas "Predators", atzīmējies ar 142 rezultativitātes punktiem. Kanādas hokeja izlases sastāvā spēlējis 2014. gada Pasaules čempionātā.
Spēlētāja karjera
Pēc vairākām Ontārio hokeja līgā aizvadītām sezonām, Hodžsons savu profesionāļa karjeru sāka 2010.—11. gada sezonā Amerikas hokeja līgas kluba Manitobas "Moose" sastāvā. Sezonas gaitā uzbrucējs aizvadīja 20 spēles arī Vankūveras "Canucks" rindās. 2011.—12. gada sezonā Hodžsons jau bija izcīnījis vietu "Canucks" pamatsastāvā, taču sezonas otrajā pusē tika aizmainīts uz Bufalo "Sabres".
2012.—13. un 2013.—14. gada sezonās bija viens no vadošajiem "Sabres" uzbrucējiem. 2014.—15. gada sezonā guva vien 13 punktus, un pēc sezonas beigām "Sabres" izpirka spēlētāja līgumu. 2015. gada jūlijā noslēdza viena gada līgumu ar Našvilas "Predators". Sezonas gaitā Hodžsons tika nosūtīts uz AHL. 2016. gada oktobrī, būdams neapmierināts ar savu sniegumu pēdējās sezonās, Hodžsons lēma noslēgt spēlētāja karjeru.
Kanādas hokeja izlases sastāvā spēlējis 2014. gada Pasaules čempionātā. Junioru vecumā spēlējis 2009. gada Pasaules čempionātā junioriem, tajā kopā ar izlasi izcīnot zelta medaļas un noslēdzot to kā turnīra rezultatīvākais spēlētājs. Spēlējis arī 2008. gada Pasaules čempionātā U-18 jauniešiem.
Gitega
Vēsture
Kopš 15.—16. gadsimta līdz 19. gadsimta beigām Gitega atradās Burundijas Karalistes teritorijā, par kuru ir maz vēsturisku datu. 1912. gadā Vācijas kolonizatori šeit nodibināja pilsētu, sākotnēji sauktu par Kitegu, kā kolonijas galvaspilsētu, jo tā atradās praktiski kolonijas ģeogrāfiskajā centrā. Kad Pirmā pasaules kara rezultātā Burundija nonāca Beļģijas rokās, tā saglabāja šo statusu. Vienlaikus daļu valdības pilnvaru saglabāja arī Bužumbura (Usumbura, Uzambāra) kā osta pie Tangaņikas ezera un lielākā pilsēta.
Pēc neatkarības atjaunošanas 1962. gadā bija galvaspilsēta tutsi aristokrātu Burundijas Karalistei līdz tās likvidēšanai 1966. gada apvērsumā, kad galvaspilsētas statuss pilnībā pārgāja Bužumburai. 2018. gada decembra beigās Burundijas prezidents Pjērs Nkurunziza paziņoja, ka viņš izpildīs 2007. gadā doto solījumu atgriezt Gitegai bijušo politiskās galvaspilsētas statusu, Bužumburai paliekot kā ekonomiskajai galvaspilsētai. Parlamenta lēmumā izmaiņas tika oficiāli noteiktas 2019. gada 16. janvārī, un tika paredzēts, ka visas valdības iestādes pārvietosies trīs gadu laikā.
Transports
Pilsētas ziemeļrietumu daļā atrodas vairs nefunkcionējoša lidosta. Ar Bužumburas starptautisko lidostu un ezera ostu rietumos Gitegu saista šoseja RN2, ir arī ceļi uz Ruandu ziemeļos (RN15), Tanzāniju ziemeļaustrumos (RN12) un dienvidos (RN16).
Grieķijas vēsture
Grieķijas vēsture ir Āzijas un Eiropas vēstures daļa, kas vēstī par notikumiem mūsdienu Grieķijas teritorijā.
Senā Grieķija
Par Senās Grieķijas kultūras sākumu nosacīti uzskata Homēra epu "Iliāda" un "Odiseja" sacerēšanas laiku 8. gadsimtā p.m.ē., kas apkopoja vēstījumus par iepriekšējā perioda — Egejas civilizācijas sabrukuma periodu aptuveni 1200 p.m.ē. un deva jaunu identitāti jaunajai civilizācijai pēc t. s. "Grieķu Tumšā laikmeta" beigām. Bieži par Senās Grieķijas kultūras sākumu uzskata 776. gadu p.m.ē., kad notika pirmās olimpiskās spēles.
To iedala piecos laikmetos, no kuriem senāko sauc par Arhaisko laikmetu (ap 800 – ap 500 p.m.ē.), kas beidzās ar pēdējā Atēnu tirāna gāšanu 508. gadā p.m.ē. un aizsāka Klasisko laikmetu (ap 500 – 323 p.m.ē.), ko raksturo demokrātiskā pārvalde, kas dominēja vairumā grieķu polisu. Pēc Maķedonijas Aleksandra iekarojumiem sekoja Helēniskais laikmets (323 – 146 p.m.ē.) ar sengrieķu kultūras izplatīšanos Āzijas rietumu un dienvidu daļā līdz par Indijai, kur līdz pat m.ē. 3. gadsimtam pastāvēja helēniskā Kušānu valsts. Periodu pēc Senās Grieķijas zemju pilnīgas iekļaušanas Romas impērijas sastāvā pēc Korintas kaujas 146. gadā p.m.ē. dēvē par Romas Grieķijas laikmetu, kas beidzās ar kristietības kā oficiālās reliģijas ieviešanu un Konstantinopoles pasludināšanu par impērijas jauno galvaspilsētu m.ē. 330. gadā. Senās Grieķijas Vēlīnais laikmets nosacīti beidzās ar Atēnu akadēmijas slēgšanu 529. gadā un viduslaiku Bizantijas impērijas laikmeta sākšanos.
Bizantijas impērijas sastāvā
Grieķija bija galvenā Austrumromas impērijas, kas tiek dēvēta arī par Bizantijas impēriju, sastāvdaļa. Tās galvaspilsēta bija Konstantinopole. Galvenā valoda bija grieķu valoda, lai gan bija izplatītas arī latīņu, koptu, armēņu un citas šī reģiona valodas. Viduslaikos šī lielvalsts pārvaldīja Vidusjūras reģiona austrumu daļu un bija pareizticības rašanās centrs. Tā turpināja sengrieķu-romiešu tradīcijas un ievēroja tos pašus likumus.
Osmaņu impērijas sastāvā
Pēc Bizantijas Impērijas iekarošanas 15. gadsimtā, pār Grieķiju valdīja Osmaņu impērija. 1821. gada 25. martā grieķu patrioti sāka grieķu neatkarības karu, kurā izcīnīto neatkarību oficiāli nostiprināt izdevās pēc lielvaru (Lielbritānijas, Francijas, Krievijas) vienošanās 1829. un 1832. gadā.
Grieķijas valsts atjaunošana
Bijušais Krievijas Impērijas ārlietu ministrs, grieķu augstmanis Joannis Kapodistria kļuva par pirmo Grieķijas Republikas prezidentu. Krievijas Impērijas un Grieķijas tuvināšanos veicināja abu pareizticīgo valstu reliģisko saišu tuvība, Krievijas atbalsts Grieķijai cīņā pret Osmaņu impēriju un Krievijas imperiālie sapņi par Konstantinopoles atgūšanu pareizticībai. Pēc Kapadostrias nogalināšanas atentātā 1831. gadā, Eiropas lielvalstu spiediena rezutātā republikas vietā tika izveidota Grieķijas Karaliste par kuras valdnieku iecēla Bavārijas princi Oto.
19. gadsimtā un 20. gadsimta sākumā Grieķija vairākas reizes karoja ar Osmaņu impēriju, lai palielinātu valsts teritoriju un iekļautu tajā visus grieķu apdzīvotos apgabalus. Pirmā pasaules kara laikā Grieķijā pastāvēja ārpolitiskas domstarpības starp karali Konstantīnu I, kurš bija Vācijas pusē un premjerministru Elefteriosu Venizelosu, kurš simpatizēja Antantei. Rezultātā Konstantīns I atkāpās un 1917. gadā Grieķija iestājās karā Antantes pusē. Pēc kara Grieķija turpināja militārās operācijas Anatolijā, jo rietumu sabiedrotie bija apsolījuši Grieķijai daļu Osmaņu impērijas teritorijas. Grieķu—turku kara beigās Grieķija tomēr bija spiesta atkāpties no okupētajām teritorijām un atgriezties tās pirmskara robežās. Papildus Lozannas miera līgumam tika noslēgta vienošanās par iedzīvotāju apmaiņu, pārceļot Grieķijas turkus uz Turciju, kā arī Turcijas grieķus uz Grieķiju.
1935. gada 10. oktobrī bruņoto spēku vadība pārņēma varu, atcēla republiku un 3. novembrī organizēja nedemokrātisku referendumu, kas apstiprināja monarhijas atjaunošanu un karaļa Georga II atgriešanos valstī. 1936. gada 4. augustā ģenerālis Joaniss Metaksa ar karaļa atbalstu atlaida parlamentu, ieviesa kara stāvokli un pārņēma varu. Valstī tika izveidots autoritārs "4. augusta" režīms.
Otrā pasaules karš un pilsoņu karš
1940. gada 28. oktobrī Grieķijā iebruka Itālijas karaspēks, taču Grieķijas armijas pretestība iebrukumu apturēja. Lai glābtu savu sabiedroto no kaunpilnas sakāves un novērstu britu nostiprināšanos Balkānos, Hitlers pavēlēja vācu armijai cauri iekarotās Dienvidslāvijas un sabiedrotās Bulgārijas teritorijām 1941. gada 6. aprīlī iebrukt Grieķijā. Šim uzbrukumam grieķi un sabiedrotās Lielbritānijas spēki nespēja pretoties un līdz 30. aprīlim vācu karaspēks bija ieņēmis lielāko valsts teritorijas daļu. Karalis un valdība bēga uz Krētu, bet pēc tās ieņemšanas uz britu kontrolēto Ēģipti. Grieķija tika sadalīta trīs okupācijas zonās - itāļu, vācu un bulgāru.
Pēc atbrīvošanas no okupācijas Grieķijā sākās pilsoņu karš starp EAM-ELAS partizānu armiju, kurā dominēja komunisti un britu atbalstītajiem monarhistiem. 1947. gada Parīzes miera konference piešķīra Grieķijai itāļu okupētās Dodekanesas salas, un valsts sasniedza savas tagadējās robežas. 1949. gada otrajā pusē Nacionālā armija sakāva pēdējos komunistu spēkus.
Pēckara Grieķija
1967. gada 21. aprīlī grupa armijas komandieru veica militāru valsts apvērsumu un izveidoja labēju militāru huntu. 1974. gada jūlija Turcijas iebrukums Kiprā izraisīja huntas varas sabrukumu. 23. jūlijā prezidents Gizikis piekrita atteikties no varas un uzticēt jaunas nacionālās vienotības valdības veidošanu trimdā dzīvojošajam bijušajam premjerministram Konstantīnam Karamanlim. 1974. gada novembrī tika sarīkotas demokrātiskas vēlēšanās, kurās uzvarēja Karamanļa izveidotā partija Jaunā Demokrātija. Vēlēšanām sekoja republikas referendums, kurā grieķi nobalsoja par monarhijas izbeigšanu un republikas izveidošanu.
1981. gada 1. janvārī Grieķija kļuva par Eiropas Kopienas (Eiropas Savienības priekšteces) dalībvalsti.
EG (žurnāls)
Vēsture
Žurnālu izveidoja 1965. gada 16. martā dibinātais šaha etīžu biedrība "The Chess Endgame Study Circle". Starp biedrības vienpadsmit dalībniekiem bija starptautiskais meistars Roberts Veids, šaha etīdisti Hjū Blendfords un Džons Roikrofts. Roikrofts bija žurnāla izdevējs pirmajiem 102 žurnāla numuriem (no 1965. gada jūlija līdz 1991. gadam). Kopš tā laika izdevējs ir bijis Nīderlandes uzņēmums Alexander Rueb Vereniging voor Schaakeindspelstudie (ARVES). Pašreizējais galvenais redaktors ir Harolds van der Heidens.
Septiljons
1 000 000 000 000 000 000 000 000 jeb viens septiljons ir naturāls skaitlis starp skaitļiem 999 999 999 999 999 999 999 999 un 1 000 000 000 000 000 000 000 001.
Normālformā to pieraksta kā 1024. Skaitļu apzīmēšanai septiljonos lieto prievārdu jota-, piemēram, jotabaits (YB). Kādas mērvienības kvadriljono daļu raksta kā 10−24 un tās apzīmēšanai no 1991. gada lieto prievārdu jokto- (no el — 'astoņi'). Sekundes septiljonā daļa ir joktosekunde (ys), metra septiljonā daļa ir joktometrs (ym), grama septiljonā daļa ir joktograms (yg). Pašlaik tas ir mazākais oficiāli apstiprinātais SI mērvienības priedēklis.
Merkles koks
Datorzinātnē un kriptogrāfijā Merkles koks (en) ir koks, kur jebkurš nelapas mezgls satur tā apakšmezglu iezīmes vai vērtības (ja apakšmezgls ir lapas mezgls) jaucējvērtību. Merkles koks atļauj efektīvu un drošu lielu datu struktūru verificēšanu. Tas ir nosaukts par godu datorzinātniekam Ralfam Merklem, kas to patentēja 1979. gadā.
Septiljons
Garajā skalā
Decimālskaitļu pieraksta garajā skalā skaitli 1 000 000 000 000 000 000 000 000 dēvē par kvadriljonu (de).
Merkles koks
Merkles koku izmanto Btrs un ZFS failu sistēmas (lai izvairītos no datu degradācijas ), BitTorrent protokols, Git versiju kontroles sistēma, Bitcoin, Ethereum un citas kriptovalūtas, kā arī dažādas NoSQL datu bāzu vadības sistēmas, piemēram, Apache Cassandra.
Ātrs un bez žēlastības
"Ātrs un bez žēlastības" (en) ir 2001. gada ASV asa sižeta filma, kuras režisors ir Robs Kouens. Galvenās lomas filmā atveido Pols Volkers, Vins Dīzels, Mišela Rodrigesa, Džordana Brūstere, Čads Lindbergs un Džonijs Strongs. Filmas pirmizrāde notika ASV. Filma ir pirmā daļa "Ātrs un bez žēlastības" filmu sērijā.
Madalāni
Madalāni ir ciems Ķepovas pagastā, Dagdas novadā. Atrodas 288 km attālumā no Rīgas Lukšovas krastos.
Eiropas čempionāts šosejas riteņbraukšanā
Čempionātā var piedalīties braucēji, kurus izvēlas nacionālās riteņbraukšanas federācijas un sacensībās tiek pārstāvētas nacionālās izlases.
Blanche
Elija Delvo (fr; dzimusi Briselē), plašāk pazīstama ar skatuves vārdu Blanche, ir beļģu dziedātāja un dziesmu autore. Viņa ir piedalījusies Beļģijas šova The Voice Belgique piektajā sezonā, kad bija grupas Cats on Trees sastāvā.
2016. gada 22. novembrī Beļģijas raidorganizācija RTBF paziņoja, ka Blanche ir izvēlēta pārstāvēt Beļģiju 2017. gada Eirovīzijas dziesmu konkursā ar dziesmu City Lights. Dziesmu bija paredzēts izdot 2017. gada 8. martā, bet tā tika nopludināta internetā jau dienu iepriekš. Dziesma sasniedza 9. vietu Beļģijas singlu topos gan Valonijā, gan Flandrijā. Kad viņas dziesma tika paziņota, Beļģija bukmeikeru prognozēs par 2017. gada Eirovīzijas uzvarētāju tā tika nostādīta 2. vietā. Lai gan kopš tā laika viņai prognozēja zemāku vietu, dziesma tika uzskatīta par vienu no 2017. gada konkursa favorītēm. Fināla kopvērtējumā viņa ieņēma 4. vietu
Lielie Strodi (Murmastienes pagasts)
Lielie Strodi ir ciems Varakļānu novada Murmastienes pagastā. Atrodas pagasta austrumos 15,8 km no pagasta centra Murmastienes, 7,9 km no novada centra Varakļāniem un 208,8 km no Rīgas.
Tertius gaudens
Tertius gaudens (burtiskā tulkojumā trešais, kas priecājas) ir izprotams kā trešā persona, kas no divu pretinieku strīda vai cīņas gūst labumu.